# MEGÁLLAPODÁS TÜZELŐANYAG BESZERZÉSÉRŐL

(fajta és mennyiség szerint meghatározott áru határidős adásvétele)

(tervezet)

mely létrejött egyrészről a

|  |  |
| --- | --- |
| **VEVŐ ADATAI** | |
| **Neve:** | Bioenergy-Miskolc Szolgáltató Kft. |
| **Székhelye:** | 3534 Miskolc, Gagarin u. 52.sz |
| **Tel/fax száma:** | 06/46 533-110 |
| **Adószáma:** | 14980091-2-05 |
| **Cégjegyzékszáma:** | 05-09-029738 |
| **Számlavezető pénzintézet neve:** | OTP Bank Nyrt. |
| **Pénzintézet számlaszáma:** | 11734004-20505435-00000000 |
| **Képviselő neve:** | Korózs András ügyvezető |
| **E-mail cím:** | korozs.andras@miho.hu |

a továbbiakban **Vevő**

|  |  |
| --- | --- |
| **ELADÓ ADATAI** | |
| **Neve:** |  |
| **Székhelye:** |  |
| **Tel/fax száma:** |  |
| **Adószáma:** |  |
| **Cégjegyzékszáma:** |  |
| **Számlavezető pénzintézet neve:** |  |
| **Pénzintézet számlaszáma:** |  |
| **Képviselő neve:** |  |
| **E-mail cím:** |  |

a továbbiakban **Eladó**

1. **A SZERZŐDÉS TÁRGYA**

Jelen szerződés alapján Eladó vállalja, hogy a Szerződés hatálya alatt meghatározott mennyiségű és minőségű faaprítékot – a továbbiakban: **Tüzelőanyag** - értékesít a Vevő részére.

A Vevő vállalja, hogy e Szerződésben meghatározott módon a Tüzelőanyagot az Eladótól átveszi.

1. **A SZERZŐDÉS HATÁLYA**

Szerződést Szerződő felek **2021. augusztus 02-től – 2022. április 30-ig terjedő határozott** időtartamra kötik. Jelen szerződés mindkét Szerződő fél által történő aláírása napján lép hatályba.

1. **AZ ELADÓ FELADATA**

A jelen szerződés 4. pontjában meghatározott mennyiségű és minőségű Tüzelőanyag rendelkezésre bocsátása, szállítása és ledeponálása a 3. sz. melléklet szerinti ütemezéssel a Vevő alábbi telephelyére:

**Miskolc, Muhi utca 33764/9 hrsz.**

**4. TÜZELŐANYAG MINŐSÉGI KITÉTELEI**

4.1. **Fajtája**: **…………………..**

**Mérete**: maximum G100 (az egy csúcsba összefutó élek összhossza nem haladhatja meg a 100 mm-t úgy, hogy egyik oldala sem nagyobb nagyságrendekkel a többinél (deszka, léc nem felel meg))

**Minősége**: vegyi anyagokat (ragasztó, festék, stb.), követ, sziklát, betont, agyagot, homokot, műanyagot, gumit, egyéb szerves vagy szervetlen hulladékot, fémet, drótot, szöget, vasat az apríték nem tartalmazhat

**Nedvességtartalma:** max. 40 %

4.2. A Vevő jogosult a fentiekben rögzítettől szemrevételezéssel megállapítható, eltérő minőségű tüzelőanyag átvételének megtagadására, vagy átvétele esetén a nem megfelelő minőségből, illetve szabálytalan megrakásból eredő költségeinek kiszámlázására az Eladó felé.

4.3. Nem megfelelő minőségű vagy szennyezett (fém, műanyag, beton, kő stb.) Tüzelőanyag elszállításáról, illetve átdolgozásáról az Eladó saját költségén gondoskodik.

4.4. A Vevő minden esetben elvégzi a beszállított tüzelőanyag nedvességtartalmának megállapítását. A nedvesség mérést a Vevő által megbízott MIHŐ Miskolci Hőszolgáltató Kft. nem akkreditált nedvességtartalom megállapítására szolgáló helyiségében végzi el. Ezen rendelkezést a Felek egyedileg megtárgyalták. A vizsgálatot végzőt és annak eredményét az Eladó kifejezetten elfogadja.

4.5. A szállításra kerülő tüzelőanyag 3. sz. mellékletben meghatározott mennyiségének (kizárólag a Vevő igényétől függően) éves toleranciája ±15%.

**5. A TÜZELŐANYAG MENNYISÉGÉNEK ÉS ÁRÁNAK MEGHATÁROZÁSA**

5.1. A rakomány tömegének meghatározása

A beérkező szállítmányok átvétele az átvételi helyen történő közúti mérlegeléssel, mintavétellel történik.

5.2. **Mért tömeg: mm = mr - mü (t)**, ahol:

**mr** = rakott szállítóeszköz

**mü** = üres szállítóeszköz (takarítás előtti)

5.3. A Tüzelőanyag jelen szerződés időtartamára vonatkozó **teljes mennyisége: ………..tonna** ± **15%** amelyet az Eladó a Szerződő felek között megállapodott és a 3. sz. mellékletben rögzített ütemezéssel szállít be a Vevő telephelyére.

Vevő lehetőséget biztosít augusztus és szeptember hónapokban előszállításra, maximum ….….. tonna mértékéig, azzal a feltétellel, hogy ennek ellenértékét legkésőbb 2021. november 30-ig egyenlíti ki.

5.4. **A Tüzelőanyag átvételi ára: …….. Ft / lutrotonna + ÁFA**.

5.5. Nedvesség korrekció

Ha a mért nedvességtartalom 25 % feletti értéket mutat, abban az esetben minden megkezdett 0,1 % nedvességtartalom növekedésenként az egységár 35 Ft/t + ÁFA értékkel csökken.

**6. MENNYISÉG- ÉS MINŐSÉGMÉRÉS**

6.1. Az Eladó tudomásul veszi, hogy az átvételi mennyiség mérését a Vevő végzi.

6.2. A tüzelőanyag mennyiségi átvétele tekintetében a Vevő telephelyén működtetett közúti mérlege által mért súly, minőségi átvétel tekintetében a Vevő által megbízott MIHŐ Miskolci Hőszolgáltató Kft. által végzett tüzelőanyag nedvességtartalom mérés adatai tekintendőek az elszámolás alapjának. A közúti mérés adatait - figyelemmel az e körben 4.4. pontban rögzített feltételekre- a Felek szintén egyedileg megtárgyalt rendelkezésnek tekintik. Az Eladó a mérés módját kifejezetten elfogadja.

6.3. A mérlegelés, mintavételezés és minőség mérésének költségei a Vevőt terhelik.

6.4. A Vevő az Eladó által kijelölt személy (Eladó képviselője) részére lehetővé teszi a minőség- és mennyiség mérés folyamatos, vagy szúrópróbaszerű ellenőrzését a Tüzelőanyag átvételi helyén.

6.5. Az Eladó a szerződéses mennyiséget a Vevő képviselőjével előre egyeztetett időpontban és mennyiségben teljesíti. A beszállítások tervezett ütemezését jelen szerződés 3. sz. mellékelte tartalmazza. A Vevőnek biztosítani kell a leszállított mennyiség elhelyezésére az időjárás-biztos területet.

6.6. A Vevő előzetesen tájékoztatja az Eladót a soron következő hétre esedékes Tüzelőanyag szükséges mennyiségéről. Az előzetesen meghatározott heti Tüzelőanyag mennyiség tényleges beszállításának pontos idejéről a kapcsolattartásért felelős személyek közvetlenül egyeztetnek egymással. A Tüzelőanyag szállítása önürítős tehergépjárműveken, közúton történik.

6.7. A Tüzelőanyag átvétele munkanapokon 7:00-15:00 óráig történhet.

6.8. A mintavételezés módja

A leszállított tüzelőanyagból 10 db mintavétel történik, egy erre elkülönített tartályba, az erre rendszeresített mérőlapáttal a kamion leürítése közben, a szállítmány több különböző helyről.

A vételezett mintából 3 db légmentesen zárható tasakba kerül a vételezett reprezentatív minta, melyeket azonosító számmal látnak el és a mérlegjeggyel együtt aláírásra kerül az Eladó és a Vevő részéről.

Az Eladónak ezzel egyidejűleg lehetősége van saját minta elvitelére is.

A mintát a Vevő által megbízott MIHŐ Miskolci Hőszolgáltató Kft. nem akkreditált nedvességtartalom megállapítására szolgáló helyiségébe szállítja a Vevő, ahol a nedvességtartalom a Vevőhöz történő beérkezés időpontjától számított legkésőbb 3. munkanap 16 óráig meghatározásra kerül.

A vizsgálatról készült azonosító számmal ellátott jegyzőkönyv másolatát a Vevő az Eladó részére a Vevőhöz történő beszállítástól számított legkésőbb 4. munkanapon belül megküldi. A mérés eredményét az Eladó és a Vevő az elszámolás alapjának tekinti.

Amennyiben az Eladó a nedvességtartalomra vonatkozóan reklamációval él, azt a Vevő részére haladéktalanul bizonyítható módon jelzi, majd ezt követően, de legkésőbb a beszállítástól számított 10. napig kérheti az ellenőrző mintából a nedvességtartalom ismételt meghatározását, melyet Vevő 4 munkanapon belül elvégeztet. Az ellenőrző vizsgálat során az Eladó képviselője jelen lehet, melyre vonatkozó igényét a reklamációval egyidejűleg köteles jelezni.

Az ellenőrző mérés eredményét Felek minden esetben elfogadják.

6.9. Minőségi hibás áru kezelése

A rakományok átvétele során a szemrevételezés útján felfedett minőségi hiba tényét az átvevő azonnal jelzi az Eladónak, vagy képviselőjének. Ezt követően helyben megállapodnak a minőségi hibás tüzelőanyag elutasításáról, vagy átvételéről, illetve az átvétel feltételeiről. A minőségi hibás termékről, valamint annak elutasításáról, átvételéről, valamint az átvétel egyéb feltételeiről a felek jegyzőkönyvet vesznek fel.

Amennyiben elutasítás esetén a minőségi hiba tényét az Eladó vitatja, vagy az átvétel valamilyen feltételhez kötött (pl. súly, vagy árkorrekció) a minőségi hiba tényét és főbb jellemzőit az átvevő jegyzőkönyvben rögzíti, és közli az Eladóval.

Amennyiben a jegyzőkönyv felvételekor nem születik egyezség, vagy az Eladó nem ismeri el a minőségi hiba tényét, a kifogásolt tüzelőanyagot külön kell rakni és elkülönítetten kell tárolni a Felek által kijelölt független szakértő vizsgálatáig, vagy az elszállításig. A független szakértő kijelöléséről a Felek a jegyzőkönyv felvételétől számított 48 órán belül kötelesek intézkedni. A vizsgálat eredményét a Felek magukra nézve kötelezőnek fogadják el. A vizsgálat összes költségét, beleértve a tárolás és elszállítás költségeit a szakvéleményben marasztalt fél viseli. Eladó jogosult a mennyiségi és minőségi átvételhez tartozó vizsgálatot ellenőrizni.

6.10. Havi elszámolás

A tárgyhavi átvételi adatokról a Vevő összesített tüzelőanyag nyilvántartást vezet.

A nyilvántartás szállítmányonként az alábbi adatokat tartalmazza: beszállítási sorszám, beszállítás dátuma, mérlegjegy szám, mennyiség(t), számított térfogat (m3), nedvességtartalom (%), tüzelőanyag ára (Ft/t), korrekciós tüzelőanyag ár (Ft/t) és tüzelőanyag nettó költsége (Ft).

A havi záráskor a beszállított mennyiségek és a tüzelőanyag árak kerülnek összesítésre.

A tárgyhavi számlát az Eladó az általa leigazolt Szállítási jegyzék, valamint a Vevő által leigazolt Teljesítési igazolás alapján állítja ki, melyek a tárgyhavi számla mellékletét képezik.

**7. FIZETÉSI FELTÉTELEK**

7.1. A Vevő a tárgyhó utolsó napját követő 5 napon belül az összesített tüzelőanyag nyilvántartását, valamint az az alapján kiállított szállítási jegyzéket (1. sz. melléklet) megküldi az Eladó részére.

7.2. Az Eladó amennyiben az abban foglaltakkal egyetért, az 1. sz. mellékletet leigazolva a kiállított számlájához mellékeli. Amennyiben az abban foglaltakkal nem ért egyet azt, a kézhezvételtől számított 3 napon belül jelzi a Vevőnek.

7.3. A Szerződő felek által elfogadott szállítási jegyzék (1. sz. melléklet) alapján 2 munkanapon belül kiállításra kerül Vevő részéről a teljesítésigazolás (2. számú melléklet).

7.4. Az igazolások, jegyzékek készítésénél az értékeket tized-tonnára, illetve egész forintra kerekítve kell meghatározni.

7.5. Az Eladó a tárgyhót követő hónap 10. napjáig számlát állít ki és küld a Vevő részére, melynek a teljesítést igazoló dokumentumok, úgymint 1. sz. melléklet szerinti Szállítási jegyzék és a 2. sz. melléklet szerinti Teljesítés Igazolás elválaszthatatlan mellékletét képezik.

7.6. A Vevő az augusztus és szeptember hónapokban beszállított tüzelőanyag ellenértékét legkésőbb 2021. november 30-ig egyenlíti ki a számlán megjelölt bankszámlára történő átutalással kerül sor.

A Vevő az október 01. napjától beszállításra kerülő tüzelőanyag ellenértékének megfizetésére a számla kiállításától számított 30 naptári napon belül, a számlán megjelölt bankszámlára történő átutalással kerül sor.

7.7. A leszállított tüzelőanyag ellenértékének utalása magyar forintban történik.

7.8. Késedelmes fizetési teljesítés esetén a Vevő az eredeti fizetési határidő és a tényleges kifizetés közötti időszakra a Ptk. 6:155.§ szerinti -a késedelemmel érintett naptári félév első napján érvényes jegybanki alapkamat nyolc százalékponttal növelt összegének megfelelő- késedelmi kamatot köteles fizetni. A kamat számításakor a késedelemmel érintett naptári félév első napján érvényes jegybank alapkamat irányadó az adott naptári félév teljes idejére.

**8. KÖTBÉR**

Eladó kötelezettséget vállal arra, hogy alulszállítás esetén, - azaz ha a szállítás a tárgy év végéig nem éri el a szerződésben meghatározott mennyiséget - kötbért fizet meg Vevő részére. A kötbér összege az Eladó által le nem szállított tüzelési alapanyag mennyiségnek a szerződéses egységárral számított értékének 25 %-a.

A Vevő az Eladóval szembeni kötbérigényét az Eladóhoz intézett egyoldalú jognyilatkozattal az Eladó pénzkövetelésébe beszámíthatja.

**9. A SZERZŐDÉS MÓDOSÍTÁSA**

9.1. A Szerződő felek megállapodnak abban, hogy jelen szerződést közös megegyezéssel, írásban bármikor módosíthatják.

9.2. Vevő tájékoztatja Eladót, hogy jelenleg folyamatban van a vevő (Bioenergy-Miskolc Kft.) és a MIHŐ Kft. beolvadással létrejövő egyesülése, melynek eredményeképpen a Bioenergy-Miskolc Kft. várhatóan 2021 őszén, azaz jelen szerződés hatálya alatt, beolvad a MIHŐ Kft.-be. Vevő kifejezetten tudomásul veszi, hogy a beolvadásról rendelkező cégbírósági végzés jogerőssé válásának napjától, külön szerződés módosítás nélkül a vevő pozíciójába a MIHŐ Kft, mint általános jogutód lép. A beolvadásról rendelkező cégbírósági végzés jogerőssé válásánák napjától kezdődően a MIHŐ Kft. gyakorolja majd a jelen szerződésből eredő valamennyi jogot és kötelezettséget, mely korábban a jogelődőt illette vagy terhelte. A folyamatban lévő, valamint a jogerőssé váló beolvadás Eladó jelen szerződésből eredő jogait és kötelezettségeit nem érinti."

**10. A SZERZŐDÉS MEGSZŰNÉSE, FELMONDÁSA**

10.1. A Vevő részéről azonnali hatállyal felmondható jelen szerződés, ha:

a) az Eladó a minőségi kitételeknek egymást követően 5 alkalommal nem megfelelően szállít.

b) az Eladó működési engedélye visszavonásra kerül, kivéve a 11.1. pontban leírt esetkört.

10.2. Az Eladó részéről azonnali hatállyal felmondható jelen szerződés, ha:

a.) a Vevő működési engedélye visszavonásra kerül kivéve a 9.2 pontban leírt esetkört.

10.2. Az Eladó részéről azonnali hatállyal felmondható jelen szerződés, ha a Vevő a jelen szerződés szerinti fizetési kötelezettségének az Eladó másodszori írásbeli felszólítása után 30 napon belül sem tesz eleget. Felek megállapodnak abban, hogy nem tekintik írásbeli felszólításnak az email, fax…stb. útján közölt felszólítást, azt csak és kizárólag ajánlott levél formájában tekintik szabályosnak.

10.3. A Szerződő felek bármelyike részéről azonnali hatállyal felmondható jelen szerződés, ha fizetésképtelenség miatt bármely Féllel szemben a bíróság felszámolási eljárás megindításáról döntött, és a végzés jogerőssé vált. Felek megállapodnak abban, hogy nem tekintik írásbeli felmondásnak az email, fax…stb. útján közölt felmondást, azt csak és kizárólag ajánlott levél formájában tekintik szabályosnak.

10.4. A Szerződő felek megállapodnak abban, hogy a szerződés rendes felmondással, a másik félhez intézett egyoldalú írásbeli nyilatkozattal is megszüntethető. A felmondási idő a felmondás kézhezvételétől számított 30 nap.

**11. VIS-MAIOR**

11.1.Vis Maiornak tekintendő minden olyan esemény, amely az érintett Fél akaratától függetlenül következik be, és amelyet megelőzni, vagy elhárítani kellő gondossággal sem tudott volna. Ezek közé értendő többek között bármely, a termelőtevékenységet megakadályozó vagy korlátozó hatósági intézkedés – akkor is, hogyha az mulasztásban nyilvánul meg – továbbá hadüzenettel, vagy anélkül folyó háború, felkelés, lázadás, polgári engedetlenség, sztrájk, elemi csapás, járvány.

Felek tudomással bírnak a jelenleg is fennálló COVID19 járványról. Felek tudomással bírnak a korábban alkalmazott vészhelyzeti intézkedésekről, melyek ismételt bevezetésének lehetőségeit számba vették, annak hatásait mind hazai, mind nemzetközi szinten is ismerik.

Felek tudomásul veszik, hogy a COVID19 kapcsán amennyiben a szállítás akadályokba ütközik, csak abban az esetben tekintik Vis Maior helyzetek, amennyiben vagy az Eladó, vagy a Vevő működési területe teljes lezárás alá, azaz teljes ki-be járást tiltó lezárás alá kerül.

Eladó tudomásul veszi, hogy csak a működési tevékenységének a COVID19 járványra történő hivatkozással való felfüggesztését tekintik a Felek Vis Maior helyzetnek, más egyéb okból történő működési engedély visszavonása a 10.1. pontban foglaltak szerint a szerződés azonnali hatályú felmondását, mint jogkövetkezményt vonja maga után.

Ezen akadályközlésben a Feleket haladéktalanul tájékoztatási kötelezettség valamint együttműködési kötelezettség terheli.

Eladó részéről Vis-maior-nak minősül az olyan szokásostól eltérő időjárási körülmény, amely a folyamatos erdészeti munkát az Eladó működési területét tekintve általános érvénnyel több, mint 15 napos időtartamra akadályozza. Vis Maiornak tekintendő továbbá olyan harmadik fél által okozott káresemény, amely az Eladó termelő eszközeit több mint 15 napos időtartamra működésképtelenné teszi.

Vevő részéről Vis Majornak tekintendő a folyamatos kazánüzem 15 napos időtartamot meghaladó leállása. Ezek közé értendő többek között bármely, a kazánt érintő meghibásodás, alkatrész beszerzés, vagy bármely más termelőtevékenységet megakadályozó külső esemény, amely az érintett Fél akaratától függetlenül következik be. Vis Majornak tekintendő továbbá a 2020. október 01. napjától érvénybe lépő termelői hőár abban az esetben, ha az a hőtermeléshez szükséges költségeket nem fedezi.

11.2. Bármely Félnek haladéktalanul értesítenie kell a másik Felet a Vis Maior esemény bekövetkeztéről, és annak várható időtartamáról.

11.3. Az értesítést követően egyik Fél sem felelős a jelen szerződés szerinti kötelezettségei teljesítésének elmulasztásáért, vagy késedelmes teljesítéséért, amennyiben azok a Vis Maior eseménynek, vagy annak hatásának tulajdoníthatók.

11.4. A Szerződő felek kötelesek minden ésszerű erőfeszítést megtenni, és együttműködni annak érdekében, hogy mérsékeljék a Vis Maior hatását.

**12. EGYÉB FELTÉTELEK**

Eladó vállalja és szavatol azért, hogy az általa leszállított Tüzelési Alapanyag megfelel a 389/2007. (XII. 23.) Korm. rendelet 7.§ (2) és (3) bekezdésében foglaltaknak, azaz a Vevő részére az erdőről szóló külön törvény rendelkezéseinek megfelelően igazolja (i) az Európai Közösség területén keletkezett, erdőgazdálkodásból származó Fa Tüzelési Alapanyag esetén az erdészeti hatóság, (ii) harmadik országban keletkezett erdőgazdálkodásból származó Tüzelési Alapanyag esetén a Forest Stewardship Council (FSC) tanúsítványával (Forest Management Certificate) - hogy az általa leszállított Tüzelési Alapanyag fenntartható erdőgazdálkodásból származik, és nem tartozik a VET 10. §-a (2) bekezdése, továbbá, - hogy megfelel az erdőről szóló 2009. évi XXXVII. törvény 90. §-ban meghatározott feltételeknek.

Az Eladó Vevő kérésére köteles a Vevő számára az általa szállított Tüzelési Alapanyagnak a vonatkozó jogszabály által előírtak szerint a származásának igazolására.

**13. VEGYES RENDELKEZÉSEK**

13.1. Valamely Szerződő fél és annak munkavállalója kárára történt rendkívüli eseményről a helyszínen azonnal jegyzőkönyvet kell készíteni, melyet a vállalkozó gépjármű vezetője és a menetlevél igazolásával megbízott személy aláír. Az okozott károk helyreállításának költségei a jegyzőkönyv alapján hibásnak minősülő Felet terhelik.

13.2. A Vevő és az Eladó nem felel olyan teljesítési elmaradásokért, késedelmekért vagy károkért, amelyek tőle független és általa nem befolyásolható események miatt keletkeztek.

13.3. Az Eladó késedelmes teljesítése esetén a be nem szállított tüzelőanyag pótlására a Vevő vásárolhat harmadik személytől tüzelőanyagot, ez esetben a Vevő jogosult a pótlólag megrendelt és beszállított tüzelőanyag ára és a jelen szerződésben meghatározott Tüzelőanyag ára közötti különbözetből származó károkat az Eladó felé érvényesíteni.

13.4. A Vevő és az Eladó megbízottjai naponta folyamatosan kapcsolatot tartanak a munkavégzést érintő kérdésekben (üzemzavar, többletmunka stb.).

A kapcsolattartásra feljogosított személyek:

A Vevő részéről:

Hajdú Rajmund Gábor MIHŐ Kft. kazán főgépész +36-20-490-9926

Az Eladó részéről:

………………… …………………............................. …………………..

13.5. Eladó jelen Szerződés aláírásával elfogadja, hogy a Vevő a szerződés megnevezését (típusát), tárgyát, szerződő felek nevét, a szerződés értékét, időtartamát, valamint a Vevő és az Eladó szerződésszegés esetére kikötött feltételeit - bárki számára hozzáférhető módon - a Bioenergy-Miskolc Kft. MIHŐ Kft.-be történő beolvadásáról rendelkező cégbírósági végzés jogerőssé válásának napjától, a MIHŐ Kft. a honlapján közzéteszi a Miskolc Holding Zrt. 360/2020 (IX.10.) számú Igazgatósági határozatában foglaltak szerint.

Eladó kijelenti, hogy ezen tényt megismerte és kifejezetten tudomásul vesz, az adatok közzétételéhez hozzájárul, valamint ezzel összefüggésben Vevővel szemben követelést nem támaszt.

13.6. A Szerződő felek a jelen szerződésből nem várt, de esetlegesen felmerülő jogvitájuk rendezésére kikötik a Miskolci Járásbíróság, ill. Miskolci Törvényszék kizárólagos illetékességét.

13.7. Jelen szerződésben nem rendelkezett kérdésekben a 2013. évi V. törvény (Ptk.) rendelkezései az irányadók.

A Szerződő felek jelen szerződést elolvasás és értelmezés után, mint akaratukkal mindenben megegyezőt, 4 eredeti példányban, arra felhatalmazott képviselőik útján, jóváhagyólag írták alá.

Kelt: Miskolc, 2021. augusztus 02.

**……………………………………… ………………………………………**

**Vevő Eladó**

Megállapodás tüzelőanyag beszerzéséről **1.1.1. sz. melléklet**

**SZÁLLÍTÁSI JEGYZÉK**

202. …………… havi apríték beszállításról

|  |  |  |  |  |  |  |  |
| --- | --- | --- | --- | --- | --- | --- | --- |
| Teljesítés dátuma | Szállítólevél száma | Mérlegjegy azonosító száma | Szállított mennyiség (lutrotonna) | Egységár  (Ft/t) | Nedvesség tartalom  (%) | Nedvesség korrekció  (Ft/t) | A szállítmány ára  (Ft) |
|  |  |  |  |  |  |  |  |
|  |  |  |  |  |  |  |  |
|  |  |  |  |  |  |  |  |
|  |  |  |  |  |  |  |  |
|  |  |  |  |  |  |  |  |
|  |  |  |  |  |  |  |  |
|  |  |  |  |  |  |  |  |
|  |  |  |  |  |  |  |  |
|  |  |  |  |  |  |  |  |
|  |  |  |  |  |  |  |  |
|  |  |  |  |  |  |  |  |
|  |  |  |  |  |  |  |  |  |
| 202.. ….hónap **összesen** | | |  |  |  |  |  |

Megállapodás tüzelőanyag beszerzéséről **1.1.2. sz. melléklet**

### TELJESÍTÉS IGAZOLÁS

**Szerződés száma:**

Vevőnél:

Eladónál:

**Szerződés tárgya:**

Apríték vásárlása

**Címzett:**

(Eladó neve és címe)

**Tisztelt Címzett!**

A közöttünk 202 . ………………. napján létrejött tüzelőanyag szállítási szerződés alapján ezennel igazoljuk, hogy a Szerződéses termék a Szerződés feltételeivel összhangban teljesült az alábbi adatokkal.

A Teljesítés dátuma: .........................................

A Szerződéses termék havi összesített mennyisége: ...............………………..

Mérlegjegyek azonosító száma: ………………………….

Ez a teljesítés igazolás a 202..... ....….havi teljesítésükre kiállított számlájuk mellékletét fogja képezni.

Dátum:

…………………………..

(Vevő)

Megállapodás tüzelőanyag beszerzéséről **1.1.3. sz. melléklet**

**Tüzelőanyag beszállítások tervezett ütemezése**

**Bioenergy-Miskolc Kft.**

**Tüzelőanyag beszállítási ütemezése**

**2021. augusztus 02. – 2022. április 30.**

1. 2021. augusztus ….. tonna
2. 2021. szeptember ….. tonna
3. 2021. október ….. tonna
4. 2021. november ….. tonna
5. 2021. december ….. tonna
6. 2022. január ….. tonna
7. 2022. február ….. tonna
8. 2022. március ….. tonna
9. 2022. április ….. tonna

**Összesen: ……. tonna + 15%**